Луис Алберто де Куенка
In illo tempore

Превод от испански: Рада Панчовска, —

chitanka.info

In illo tempore[0]

Родители те бяха отишли не зная къде

и къщата остана на наше разположение,

също както изоставеният манастир

от стихотворението на Хайме Хил де Биедма.

С музиката пусната докрай, приготви

избухлива смес в една кана,

докато аз ти махвах, гальовно,

дрехите от кръста нагоре.

Напълни двете чаши до ръба.

Пихме. Обзе ни глупавият смях

и блясък в погледа ни лъсна,

което младостта ни подчертаваше,

и се целунахме като във филмите,

и се обичахме като от песните.

Когато действителността беше желанието

и царството ни не беше от този свят.

[0] По онова време (лат.). ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.